Diari Oficial de la Generalitat Valenciana


Sumari del DOGV 3957, del 12-03-2001 (2001/1914)

CONVOCATÒRIA 18/2001, de 21 de febrer de 2001, de la Direcció General de Funció Pública, per la qual s'anuncia per a la seua provisió pel sistema de lliure designació un lloc de treball de naturalesa funcionarial, grup A, sector administració general, cap de l'Àrea d'Organització i Gestió, en la Presidència de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3957

Data del DOGV
:   12-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1914


Data del document
:   21-02-2001

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * concurs administratiu
    * professió administrativa

CONVOCATÒRIA 18/2001, de 21 de febrer de 2001, de la Direcció General de Funció Pública, per la qual s'anuncia per a la seua provisió pel sistema de lliure designació un lloc de treball de naturalesa funcionarial, grup A, sector administració general, cap de l'Àrea d'Organització i Gestió, en la Presidència de la Generalitat Valenciana. [2001/1914]
  
Vist que hi ha un lloc de treball vacant del grup A sector administració general, en la Presidència de la Generalitat Valenciana, la provisió del qual s'ha d'efectuar pel sistema de lliure designació, d'acord amb el que disposa la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, fent ús de les competències que legalment tinc conferides, aquesta Direcció General resol:
  
Convocar per a la seua provisió el lloc de treball que es relaciona en la base tercera d'aquesta resolució, d'acord amb les bases següents:
  
Primera. Participants
  
Podran participar en aquesta convocatòria els funcionaris de carrera d'administració general del grup A, de l'administració del Consell de la Generalitat Valenciana o de les corporacions locals de la Comunitat Valenciana seleccionats pel sistema previst per l'article 10.1 la Llei de la Funció Pública Valenciana, que reunisquen els requisits i condicions del lloc de treball d'acord amb la seua respectiva classificació.
  
Segona. Presentació de sol·licituds
  
Les sol·licituds adaptades al model que es publica en l'annex I, hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el DOGV. Cosa que podrà fer-se en el registre general de la Conselleria de Justícia i Administracions Públiques, Historiador Chabàs, 2, 46609 València, en els serveis centrals i territorials de les distintes conselleries o en les oficines públiques que fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si aquesta documentació ja constara en el Registre de Personal de la Generalitat Valenciana, només caldrà citar-los en la sol·licitud, sense aportar els documents corresponents.
  
Tercera. Llocs que es poden sol·licitar
  
1. Lloc de treball núm. 19897: cap de l'Àrea d'Organització i Gestió.
  
Conselleria/Organisme: Presidència de la Generalitat.
  
Centre de destinació: Subdirecció del Gabinet del president.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destí: nivell 28
  
Complement específic: E050
  
Forma de provisió: lliure designació.
  
Funcions: programar, dirigir, supervisar i retre compte dels resultats, respecte de les funcions que tinga encomanades segons el Reglament orgànic i funcional del centre directiu al qual estiga adscrit. Dirigir i coordinar les unitats inferiors.
  
Quarta. Comissió de Valoració
  
La Comissió de Valoració de la present convocatòria, estarà integrada per:
  
Titulars:
  
Presidenta:
  
- Sra. Vicenta Grau Figueres, secretària general administrativa, Presidència de la Generalitat.
  
Vocals:
  
- Sr. Miguel de Domingo Navarro, tècnic assessor en matèria jurídica i administrativa, Presidència de la Generalitat.
  
- Sra. Ana Encinas Guillén, tècnica assessora en matèria econòmica i pressupostària, Presidència de la Generalitat.
  
- Sra. Marta Chastel Mazarredo, representant de la Direcció General de Funció Pública.
  
- Sr. Miguel Ángel Cervera Puertes, representant de la Direcció General de Funció Pública.
  
- Un representant del sindicat de CC.OO.
  
- Un representant del sindicat d'UGT.
  
- Un representant del sindicat de CEMSATSE
  
- Un representant del sindicat de CSIF.
  
- Un representant del sindicat de STEPV-iv.
  
Vocal-secretari:
  
- Sr. Miguel Ángel Romero García, representant de la Direcció General de Funció Pública.
  
Suplents:
  
President:
  
- Sr. Ángel Mompó Romero, inspector de serveis, Presidència de la Generalitat.
  
Vocals:
  
- D. José M. Felip Sarda, cap de l'Àrea de Documentació i Anàlisi de Dades, Presidència de la Generalitat.
  
- D. Jenaro Sánchez Villena, cap del Servei de Gestió Econòmica i Pressupostària, Presidència de la Generalitat.
  
- Sra. Ana Brusola Cardo, representant de la Direcció General de Funció Pública.
  
- Sra. Mª Angeles Rossell Carrero, representant de la Direcció General de Funció Pública.
  
- Un representant del sindicat de CC.OO.
  
- Un representant del sindicat d'UGT.
  
- Un representant del sindicat de CEMSATSE
  
- Un representant del sindicat de CSIF.
  
- Un representant del sindicat de STEPV-iv.
  
Vocal-secretari:
  
- Sr. Manuel Eduardo Vera Quesada, representant de la Direcció General de Funció Pública.
  
El funcionament de la Comissió de Valoració s'adaptarà a allò que estableix la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú per als òrgans col·legiats.
  
Cinquena. Adjudicació de destinació
  
Per a l'adjudicació del lloc, la Comissió de Valoració podrà tindre en compte els mèrits que figuren en la corresponent resolució de classificació.
  
La Comissió de Valoració immediatament abans de redactar la proposta de resolució, la posarà de manifest a les persones interessades en el tauler d'anuncis dels serveis centrals de València i els territorials de Castelló, Alacant i València, de la Conselleria de Justícia i Administracions Públiques.
  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió de Valoració de la convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, seran elevades a la Conselleria corresponent, la qual dictarà la resolució procedent i la remetrà a la Direcció General de Funció Pública per a la seua publicació.
  
Sisena. Resolució del concurs
  
Aquesta convocatòria es resoldrà en un termini no superior a 2 mesos, comptats des de l'endemà a la data d'acabament del termini de presentació d'instàncies.
  
En la resolució d'aquesta convocatòria s'indicarà expressament la data de començament dels terminis de cessament i presa de possessió.
  
Setena. Recursos
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques en el termini d'un mes, comptat des de l'endemà al de la publicació. El recurs contenciós administratiu podrà interposar-se en el termini de dos mesos comptats des de l'endemà al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del Jutjat Contenciós Administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això podrà exercitar-se qualsevol altre recurs que s'estime pertinent per a la defensa dels seus interessos.
  
València, 21 de febrer de 2001.- El director general de Funció Pública: José Joaquín Segarra Castillo.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Ordre de preferència:...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2001
  
Firma
  
DIRECCIÓ GENERAL DE LA FUNCIÓ PÚBLICA.